
చెన్నై: మార్చితో ముగిసిన ఆర్థిక సంవత్సరంలో 30,023 కోట్ల రూపాయల టర్నోవర్ను సాధించినట్లు మురుగప్పా గ్రూప్ ప్రకటించింది. గ్రూప్ టర్నోవర్ తొలిసారిగా 30 వేల కోట్ల రూపాయలను అధిగమించి రికార్డు సృష్టించిందని గ్రూప్ ఎగ్జిక్యూటివ్ చైర్మన్ ఎ వెల్లాయన్ తెలిపారు. 2016-17 ఆర్థిక సంవత్సరంలో స్థూల లాభం 34 శాతం వృద్ధి చెంది 4,065 కోట్ల రూపాయలుగా నమోదైందని పేర్కొన్నారు. కాగా పన్ను చెల్లింపునకు ముందు లాభం 59 శాతం వృద్ధి చెంది 2,973 కోట్ల రూపాయలుగా నమోదైందని చెప్పారు. కాగా గ్రూప్ మార్కెట్ క్యాప్ 800 కోట్ల డాలర్లకు చేరుకుందని వెల్లాయన్ తెలిపారు. 2015-16 ఆర్థిక సంవత్సరంలో ఇది 560 కోట్ల డాలర్లుగా ఉంది. విధానపరంగా సానుకూల నిర్ణయాలు తీసుకోవటంతో గ్రూప్నకు చెందిన అన్ని విభాగాల వ్యాపారాలు అద్భుతమైన పనితీరును కనబరిచాయని  చెప్పారు. కాగా ఈ ఏడాది అక్టోబరు-నవంబరు కాలంలో పరిస్థితులను బట్టి తదుపరి దశ పెట్టుబడులు పెట్టనున్నట్లు వెల్లాయన్ తెలిపారు. 2016-17లో గ్రూప్  396 కోట్ల రూపాయల పెట్టుబడులను పెట్టింది.

chennai: maarchitho mugisina aardhika samvatsaramlo 30,023 kotla roopaayala tarnovarnu saadhinchinatlu murugappa groop prakatinchindi. groop tarnover tolisaarigaa 30 vela kotla roopaayalanu adhigaminchi rikaardu srushtinchindani groop egjicutive chairman e vellayan telipaaru. 2016-17 aardhika samvatsaramlo sthoola laabham 34 saatam vruddhi chendi 4,065 kotla roopaayalugaa namodaindani perkonnaru. kaga pannu chellimpunaku mundu laabham 59 saatam vruddhi chendi 2,973 kotla roopaayalugaa namodaindani cheppaaru. kaga groop market cap 800 kotla daalarlaku cherukundani vellayan telipaaru. 2015-16 aardhika samvatsaramlo idhi 560 kotla dalarluga undi. vidhaanaparamgaa saanukuula nirnayaalu teesukovatamto groopnaku chendina anni vibhaagaala vyaapaaraalu adbhutamaina paniteerunu kanabarichaayani  cheppaaru. kaga ee edaadi aktobaru-navambaru kaalamlo paristhitulanu batti tadupari dasha pettubadulu pettanunnatlu vellayan telipaaru. 2016-17loo groop  396 kotla roopaayala pettubadulanu pettindi.